OpenLLM-France/wikimedia huggingface dataset:
# Expansió trinomial

En matemàtiques, una expansió trinomial és l'expansió d'una potència d'una suma de tres termes en monomis. L'expansió ve donada per
    $(a+b+c)^{n}=\sum _{\stackrel {i,j,k}{i+j+k=n}}{n \choose i,j,k}\,a^{i}\,b^{\;\!j}\;\!c^{k},$
on n és un enter no negatiu i es suma la suma de totes les combinacions d'índexs no negatius i, j, i k tals que i + j + k = n. Els coeficients trinomials són donats per
    ${n \choose i,j,k}={\frac {n!}{i!\,j!\,k!}}\,.$
Aquesta fórmula és un cas especial de la fórmula multinomial per a m = 3. Els coeficients es poden definir amb una generalització del triangle de Pascal a tres dimensions, anomenada piràmide de Pascal o tetraedre de Pascal.

## Propietats

El nombre de termes d'un trinomi expandit és el nombre triangular
    $t_{n+1}={\frac {(n+2)(n+1)}{2}},$
on n és l'exponent al qual s'eleva el trinomi.

## Exemple

Un exemple d 'una expansió trinomial amb $n=2$ és :
$(a+b+c)^{2}=a^{2}+b^{2}+c^{2}+2ab+2bc+2ca$

## Vegeu també

* Expansió binomial
* Piràmide de Pascal
* Coeficient multinomial
* Triangle Trinomial

## Referències

* ↑ Koshy, Thomas (2004), Discrete Mathematics with Applications, Academic Press, p. 889, ISBN 9780080477343, <https://books.google.cat/books?id=90KApidK5NwC&pg=PA889>.
* ↑ Harris, John; Hirst, Jeffry L. & Mossinghoff, Michael (2009), Combinatorics and Graph Theory (2nd ed.), Undergraduate Texts in Mathematics, Springer, p. 146, ISBN 9780387797113, <https://books.google.cat/books?id=DfcQaZKUVLwC&pg=PA146>.
* ↑ Rosenthal, E. R. (1961), "A Pascal pyramid for trinomial coefficients", The Mathematics Teacher 54 (5): 336–338.
# Fontguenand

Fontguenand és un municipi francès, situat al departament de l'Indre i a la regió de Centre – Vall del Loira.

## Demografia

El 2018 tenia 242 habitants. El 2007 hi havia 108 famílies. Hi havia 133 habitatges: 109 habitatges principals, 17 segones residències i 7 desocupats.

## Economia

El 2007 la població en edat de treballar era de 152 persones de les quals 105 eren actives. Hi havia dues empreses alimentàries, cinc empreses de construcció, dues empreses de comerç i reparació d'automòbils, una empresa d'hostatgeria i restauració i una empresa de serveis. La principal activitat agrícola és la viticultara, dins de l'AOC Valençay i els formatges Valençay et Sainte-maure-de-Touraine.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
# Juan Ayuso Pesquera

Juan Ayuso Pesquera (Barcelona, 16 de setembre de 2002) és un ciclista català, professional des del 2021. Actualment corre a l'equip UAE Team Emirates.
Format esportivament al País Valencià, destacà en les categories inferiors del ciclisme espanyol. El 2017, com a cadet de primer any, guanyà el campionat d'Espanya de la seva categoria, tant en ruta com en contrarellotge individual. El 2018, com a cadet de segon any, revalidà el títol de contrarellotge. El 2019, ja com a júnior, fitxà per l'equip Bathco, amb qui va guanyar la Volta al Besaya i el campionat d'Espanya en ruta i en contrarellotge individual de 2020.
El juny de 2021, després de ser el primer ciclista espanyol en guanyar el Giro Ciclistico d'Itàlia, s'incorporà a l'equip UAE Team Emirates de categoria UCI WorldTeam.

## Palmarès

* 2017
** Campió d'Espanya en ruta cadet
** Campió d'Espanya en contrarellotge cadet
* 2018
** Campió d'Espanya en contrarellotge cadet
** Vencedor d'una etapa al Tour de l'Ain cadet
* 2019
** Campió d'Espanya en ruta júnior
** Vencedor d'una etapa de la Bizkaiko Itzulia
* 2020
** Campió d'Espanya en ruta júnior
** Campió d'Espanya en contrarellotge júnior
** 1r al Circuit Guadiana júnior
** 1r al Trofeu Víctor Cabedo i vencedor de 3 etapes
** 1r a la Gipuzkoa Klasika
** 1r a la Volta a Talavera i vencedor de 3 etapes
** 1r a la Challenge Subbètica i vencedor de 3 etapes
** Vencedor de 2 etapes a la Volta al Besaya
* 2021
** 1r al Trofeu Piva
** 1r al Giro del Belvedere
** 1r al Giro de Romagne i vencedor de 2 etapes
** 1r al Giro Ciclistico d'Itàlia i vencedor de 3 etapes
* 2022
** 1r al Circuit de Getxo
* 2023
** Vencedor d'una etapa al Tour de Romandia
** Vencedor de 2 etapes a la Volta a Suïssa
* 2024
** 1r a l'Ardèche Classic
** 1r a la Volta al País Basc
** Vencedor d'una etapa a la Tirrena-Adriàtica
** Vencedor d'una etapa a la Volta a Luxemburg

### Resultats a la Volta a Espanya

* 2022. 3r de la classificació general
* 2023. 4t de la classificació general

## Referències

* 1 2 «"Desde los seis años sueño con ganar el Tour de Francia"» (en castellà), 07-07-2020. [Consulta: 18 juny 2021].
* ↑ «Doblete de Juan Ayuso en el Campeonato de España Cadete». , 11-07-2017.
* ↑ «Juan Ayuso, con doblete de oro, y Eva Anguela, campeones de España júnior». , 06-09-2020.
* ↑ «¡Histórico! Juan Ayuso (18 años), primer español en ganar el 'Giro Baby'» (en castellà), 12-06-2021. [Consulta: 18 juny 2021].
* ↑ «EL UAE ADELANTA LA ESPERA Y AYUSO ES DESDE HOY CICLISTA PROFESIONAL» p. eurosport.es, 13-06-2021.
* ↑ «UAE Team Emirates ficha a la joven promesa Juan Ayuso» (en castellà), 30-04-2020.
* ↑ «Juan Ayuso, perla del ciclismo español, firma con el UAE» (en castellà), 30-04-2020.
# Tanca de contenció

Una tanca o barrera de contenció pot ser present a prop de la trajectòria d'un objecte en moviment, on particularment existeix la probabilitat que hi pugui haver una col·lisió amb un dany relativament significant donat la seva massa i velocitat amb relació al seu contorn.
Ja que en la pràctica, hi ha diferents formes d'absorbir un cop, ja sigui mitjançant dissenys intencionals o emprant objectes de la natura, les propietats dels materials involucrats en el xoc són de gran importància en referència a l'esdeveniment, i com a conseqüència, als resultats.

## Vehicles en moviment

Una tanca o barrera s'arriba a albirar com a part del perímetre d'una pista en molts esdeveniments de les carreres competitives, especialment localitzades en corbes pronunciades. Com les barreres de contenció emprades en automobilisme i en altres esports motoritzats, que també són utilitzades en la prevenció viària.
Hi ha diferents tipus de barreres de contenció, unes són permanents o semipermanents i que s'han fet amb fusta i acer (o altres materials), i hi ha les proteccions que són modulars o constituïdes de diversos segments independents, com són: els barrils plàstics buits o plens d'aigua i també a vegades, plens de sorra.

## Vegeu també

* Guarda-rail
* Inèrcia
* Mur de contenció
# Gran Premi de la indústria i l'artesanat de Larciano 2024

El Gran Premi de la Indústria i l'Artesanat de Larciano 2024 va ser la 46a edició del Gran Premi de la Indústria i l'Artesanat de Larciano, una cursa ciclista d'un dia que es disputà el 8 de setembre de 2024 sobre un recorregut de 196,3 quilòmetres. La cursa formava part del calendari de l'UCI ProSeries 2024 amb una categoria 1.Pro.
El vencedor fou el suís Marc Hirschi (UAE Team Emirates), que s'imposà en solitari en l'arribada a Larciano. Thomas Silva (Caja Rural-Seguros RGA) i Diego Ulissi (UAE Team Emirates), segon i tercer respectivament, completaren el podi.

## Equips

L'organització convidà a 18 equips a prendre part en aquesta cursa.

## Classificació final

Font: ProCyclingStats :

## Referències

* ↑ «Gran Premio Industria y Artigianato: Marc Hirschi gana en Larciano por delante de Thomas Silva» (en spanish), 08-09-2024. [Consulta: 8 novembre 2024].
* ↑ «GP Industria & Artigianato 2024 One day race results». [Consulta: 8 novembre 2024].
# Rheoglanis dendrophorus

Rheoglanis dendrophorus és una espècie de peix de la família dels bàgrids i de l'ordre dels siluriformes.

## Morfologia

* Els mascles poden assolir 60 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àfrica: riu Congo.

## Referències

* ↑ Poll M., 1966. Genre et espèce nouveaux de Bagridae du fleuve Congo en région de Léopoldville. Rev. Zool. Bot. Afr. v. 74 (pts 3-4). 425-428.
* ↑ BioLib (anglès)
* ↑ Poll, M., 1966. Genre et espèce nouveaux de Bagridae du fleuve Congo en région de Léopoldville. Rev. Zool. Bot. Afr. v. 74 (pts 3-4): 425-428.
* ↑ «Rheoglanis dendrophorus». Catalogue of Life. (anglès) (anglès)
* 1 2 3 FishBase (anglès)
* ↑ Risch, L.M., 1986. Bagridae. p. 2-35. A: J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 2.
* ↑ Seegers, L., 2008. The catfishes of Africa. A handbook for identification and maintenance. Aqualog Verlag A.C.S. GmbH, Alemanya. 604 p.
* ↑ Mo, T.-P. 1991: Anatomy and systematics of Bagridae (Teleostei) and siluroid phylogeny. Theses Zoologicae v. 17: i-vii + 1-216 + 43 unnum. pp. illust.
* ↑ Risch, L. i E.J. Vreven, 2007. Claroteinae. p. 607-629. A: M.L.J. Stiassny, G.G. Teugels i C.D. Hopkins (eds.) The fresh and brackish water fishes of Lower Guinea, West-Central Africa. Volum I. Collection Faune et Flore tropicales 42. Institut de Recherche pour le Développement, París, França, Muséum National d'Histoire Naturelle, París, França, and Musée Royal de l'Afrique Centrale, Tervuren, Bèlgica. 800 pp.

## Bibliografia

* Anònim, 2001. Fish collection database of the National Museum of Natural History (Smithsonian Institution). Smithsonian Institution - Division of Fishes.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Hardman, M., 2008. A new species of catfish genus Chrysichthys from Lake Tanganyika (Siluriformes: Claroteidae). Copeia 1:43-56.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Savilly

Savilly és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 76 habitants.

## Demografia
### Població

El 2007 la població de fet de Savilly era de 76 persones. Hi havia 36 famílies, de les quals 12 eren unipersonals (12 dones vivint soles i 12 dones vivint soles), 12 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 61 habitatges, 36 eren l'habitatge principal de la família, 22 eren segones residències i 3 estaven desocupats. Tots els 60 habitatges eren cases. Dels 36 habitatges principals, 32 estaven ocupats pels seus propietaris i 4 estaven llogats i ocupats pels llogaters; 3 tenien dues cambres, 12 en tenien tres, 8 en tenien quatre i 13 en tenien cinc o més. 18 habitatges disposaven pel capbaix d'una plaça de pàrquing. A 13 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Savilly el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 4 | 80 a 84 | 0 |
| 0 | 75 a 79 | 8 |
| 4 | 70 a 74 | 4 |
| 0 | 65 a 69 | 4 |
| 4 | 60 a 64 | 0 |
| 0 | 55 a 59 | 0 |
| 0 | 50 a 54 | 4 |
| 8 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 8 | 30 a 34 | 0 |
| 0 | 25 a 29 | 8 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 4 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 37 persones, 31 eren actives i 6 eren inactives. De les 31 persones actives 30 estaven ocupades (16 homes i 14 dones) i 1 aturada (1 dona i 1 dona). De les 6 persones inactives 4 estaven jubilades i 2 estaven estudiant.

### Activitats econòmiques

L'any 2000 a Savilly hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Savilly a l'INSEE.
* Évolution et structure de la population Fitxa amb el detall de dades de Savilly a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Saïdou Panandétiguiri

Saïdou Panandétiguiri (Ouahigouya, 22 de març de 1984) és un exfutbolista de Burkina Faso de la dècada de 2000.
Fou internacional amb la selecció de futbol de Burkina Faso.
Pel que fa a clubs, destacà a K.S.C. Lokeren i Royal Antwerp F.C..

## Referències

* ↑ Saïdou Panandétiguiri Fitxa i estadístiques a la FIFA
* ↑ «Soccer-Burkina Faso punished by FIFA for using over age players». reuters.com, 26-02-2007. Arxivat de l'original el 16 de juliol 2012. [Consulta: 28 octubre 2012].
* ↑ Saïdou Panandétiguiri a National-Football-Teams.com (anglès)
* ↑ «Madi Saidou Panandetiguiri». sozone.com. Arxivat de l'original el 8 juliol 2009.
* ↑ «Antwerp strikt Gombami en praat met Huysegems» (en dutch). gva.be, 28-06-2012. [Consulta: 28 octubre 2012].
* ↑ Saïdou Panandétiguiri at kicker.de (alemany)
# Sašo Mirjanič

Sašo Mirjanič (Koper, 27 de gener de 1968 - Žirovnica, 25 de setembre de 1994) fou un remer eslovè que va competir durant les dècades de 1980 i 1990.
El 1988 va prendre part en els Jocs Olímpics d'Estiu de Seül, on representant Iugoslàvia, fou vuitè en la prova del dos amb timoner del programa de rem. Quatre anys més tard, als Jocs de Barcelona, representant Eslovènia, guanyà una medalla de bronze en la prova del quatre sense timoner.
En el seu palmarès també destaca una medalla de bronze a les Universíades de 1987.

## Referències

* ↑ «STA: Blejski veslač Sašo Mirjanič umrl v prometni nesreči». [Consulta: 23 abril 2024].
* 1 2 «Olympedia – Sašo Mirjanič». [Consulta: 23 abril 2024].
* ↑ «World Rowing - Saso MIRJANIC» (en anglès). Arxivat de l'original el 2022-09-20. [Consulta: 23 abril 2024].
# Scarface (Califòrnia)

Scarface és un àrea no incorporada al Comtat de Modoc de Califòrnia. És a sobre l'antiga línia Bieber de la Great Northern Railway a 14 km (9 milles) al nord-est de White Horse (Califòrnia), a una alçada de 1.338 m (4.390 peus). El seu nom fa honor a Scarface Charley, un dels guerrers de les forces de Captain Jack durant la Guerra Modoc.

## Referències

* ↑ U.S. Geological Survey Geographic Names Information System: Scarface, California
* ↑ Durham, David L. California's Geographic Names: A Gazetteer of Historic and Modern Names of the State. Clovis, Calif.: Word Dancer Press, 1998, p. 415. ISBN 1-884995-14-4.
# Sikandar Lodi

Sikandar Lodi (mort 21 de novembre de 1517), nascut Nizam Khan, fou el segon governant de la dinastia Lodi, afganesa, que va regnar sobre el Sultanat de Delhi de 1489 a 1517.

## Biografia

Es convertí en soldà a la mort del seu pare, Bahlul Shah Lodi, el 17 de juliol de 1489. La seva pujada al poder el va enfrontar amb el seu germà gran, el virrei del sultanat de Jaunpur Barbak Shah, que va reclamar el tron malgrat el nomenament del seu pare en favor de Sikandar. Tanmateix va reclamar el tron per una delegació interposada i va poder evitar un enfrontament sagnant. De fet Sikandar va permetre al seu germà continuar governant Jaunpur, mentre resolgué altres diferències amb un oncle, Alam Khan, al que considerava també sospitós de voler usurpar el tron. El 1593 finalment es va apoderar de Jaunpur.
Sikandar demostrà que era un governant capaç, que era amable amb els seus súbdits musulmans, però era extremadament dur amb els hindús. Expandí el territori Lodi amb regions de Gwalior i Bihar i va fer un tractat amb Ala al-Din Husayn Xah de Bengala. Va mantenir els seus nobles afganesos natius sota el seu control, i va fomentar el comerç en les seves possessions. El 1503 va encarregar la construcció de la ciutat actual d'Agra. Entre els canvis administratius fets per Sikandar Lodi hi ha la declaració del persa com la llengua oficial per a la comptabilitat a l'Índia.
Sikandar Lodi va intentar conquerir la fortalesa de Gwalior, i la va atacar 5 vegades, però va fracassar totes elles davant el raja de Gwalior Maharaja Mansingh. Va desenvolupar Agra com la seva segona capital (després de Delhi), ja que es tardava molt de temps de viatjar de Delhi a Gwalior. Finalment va atacar una regió petita, prop de Gwalior, anomenada Narwar, i va mantenir el setge durant 11 mesos a les portes del fort de Narwar; després d'11 mesos quan la gent de l'interior ja no tenia res per menjar, es van rendir a Sikandar. Una vegada més va atacar Gwalior, i fou derrotat per Maharaja Mansingh i la seva muller Mrignayani.
Va morir el 21 de novembre de 1517 i la seva elaborada tomba es trona als anomenats Jardins de Lodi, a Delhi.

## Referències

* ↑ Sultan Sikandar Lodi Arxivat 2016-03-04 a Wayback Machine. The Muntakhabu-’rūkh per al-Badauni (Al-Badāoni) historiador del segle xvi, Packard Humanities Institute.
* ↑ Lodi Kings: Chart The Imperial Gazetteer of India, 1909, v. 2, p. 369..
* ↑ Kishori Saran Lal. Twilight of the Sultanate (en anglès). Asia Publishing House, 1963, p. 175. OCLC 500687579.
* ↑ Majumdar, R.C.. The Delhi Sultanate (en anglès). Mumbai: Bharatiya Vidya Bhavan, 2006, p. 143, 192.
* ↑ Mat̲nawī-yi mihr u māh (905H.). Publicació de l'Institut de l'Iran i Pakistan, nº 1514

## Enllaços externs

* The Sayyids and the Lodis
* Dinasrtia Lodi
* Sultanat de Delhi
* Tomba de Sikandar Lodi a Delhi Arxivat 2005-12-08 a Wayback Machine.
* Història de Pakistan Arxivat 2008-05-09 a Wayback Machine.
# Oligoryzomys rupestris

Oligoryzomys rupestris és una espècie de mamífer rosegador de la família dels cricètids. És endèmic del Brasil. El seu hàbitat natural són les zones situades a gran altitud. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, rupestris, significa ‘rupestre’ en llatí i es refereix al campo rupestre, un tipus de vegetació de cerrado de gran altitud amb afloraments rocosos on es troba aquesta espècie.

## Referències

* ↑ Weksler, M.; Bonvicino, C. Oligoryzomys rupestris. UICN 2008. Llista Vermella d'espècies amenaçades de la UICN, edició 2008, consultada el 14 febrer 2017.
* ↑ Weksler, M.; Bonvicino, C. 2005. «Taxonomy of pigmy rice rats genus Oligoryzomys Bangs, 1900 (Rodentia, Sigmodontinae) of the Brazilian Cerrado, with the description of two new species». Arquivos do Museu Nacional, Rio de Janeiro, 63 (1): 113-130
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Bàrbara

«Bàrbara, Barbara o Bárbara» té aquests significats:

### Cinema

* Barbara (pel·lícula), pel·lícula alemanya del 2012 dirigida per Christian Petzold.
* Barbara (pel·lícula del 2017), pel·lícula francesa del 2017 dirigida per Mathieu Amalric.

### Geografia

* Barbara (Itàlia), municipi italià de la província d'Ancona

### Persones

* Barbara Bosson (1939, Carleroi, Pennsilvània), actriu de cinema i televisió estatunidenca
* Barbara, nom artístic de Monique Andrée Serf (París, 1930 - Neuilly-sur-Seine, 1997), cantant, compositora i intèrpret francesa
* Bàrbara d'Àustria o Bàrbara d'Habsburg (Viena, Sacre Imperi Romanogermànic, 1539 - Ferrara, Ducat de Ferrara, 1572), princesa imperial de la Dinastia Habsburg i duquessa consort del Ducat de Ferrara i Mòdena
* Bàrbara Galmés Chicón,(1955- ) política mallorquina del Partit Socialista de les Illes Balears
* Bárbara Goenaga Bilbao (Sant Sebastià, 1983), actriu espanyola
* Barbara Hammer (1939, Hollywood, Califòrnia), directora estatunidenca de cinema experimental
* Barbara Hendricks (Stephens, Arkansas, EUA, 1948), soprano sueca
* Barbara Kruger, artista conceptual estatunidenca
* Barbara McClintock (Hartford, EUA, 1902 - Huntington, 1992), botànica, genetista i professora universitària estatunidenca
* Barbara Stanwyck (Brooklyn, Nova York, 1907 - Santa Monica, Califòrnia, 1990), actriu estatunidenca
* Joaquín Bárbara y Balza, (1867-1931), pintor alabès.
* Maria Bàrbara Bach (1684 - 1720), primera esposa de Johann Sebastian Bach, filla de Johann Michael Bach
* Maria Bàrbara de Bragança (Lisboa, 1711 - Aranjuez, 1758), princesa de Portugal i reina consort d'Espanya (1746-1758)

### Religió

* Bàrbara (màrtir), màrtir cristiana del segle iii d'existència dubtosa
# Riquer de Mons

Riquer (també Ricard) fou comte d'Hainaut i de Mons del 964 al 973.
A la mort de Godofreu, comte d'Hainaut i vice-duc de Baixa Lotaríngia, l'emperador Otó I li va donar una part del comtat d'Hainaut a la regió de Mons, mentre que l'altra meitat del comtat amb centre a Valenciennes fou donat a Amauri. La Gesta Episcorum Cameracensium diu que després que Renyer fou desterrat per l'arquebisbe Brunó (958) fou succeït per primum Richario nobili viro, però en realitat i va haver un espai entremig. Se l'esmenta en carta del 2 de juny de 965 quan l'emperador Otó va concedir terres al convent de Saint-Ghislain (a Hainaut) a petició del comte. Fou també comte de Luihgau o Lieja doncs una donació de terres que havien estat d'Immo i foren confiscades el 958 al "pago Liuhgoui in comitatu Richarii" eren donades a la capella de Maria (Marienkapelle) a Aquisgrà segons carta del 17 de gener del 966. El 12 de febrer de 973 Otó donava terres al monestir de Crespí, a petició del comte Richizonis; el 15 de març del 973 Otó donava terres que havia tingut Riquer en benefici el que mostra que havia mort després del 12 de febrer i abans del 15 de març.
El seu fill Godizó de Aspel-Heimbach fou comte d'Hamaland i de Lieja.

## Notes i referències

* ↑ LOower lotharingia, nobility
* ↑ Geschichtlicher Atlas der Rheinlande, 7. Lieferung, IV.9: Die mittelalterlichen Gaue, 2000, 1 Kartenblatt, 1 Beiheft, bearbeitet von Thomas Bauer, ISBN 3-7927-1818-9
# Ruganzu II Ndoli

Ruganzu II Ndoli va ser mwami del regne de Ruanda a començament del segle xvi. Era el fill del rei Ndahiro II Cyamatare i Nyirangabo-ya-Nyantaba. Es creu que va pujar al tro el 1510, el mateix any en què fou entronitzat Enric VIII d'Anglaterra, i va morir en 1543 per un tret d'una fletxa a un ull.
Ruganzu II és el rei més reconegut de Ruanda. Va ser un gran guerrer i se li atribueixen miracles. La seva vida i el seu regnat són objecte de moltes llegendes a la història de Ruanda. Ruganzu Ndori es diu que ha estat criat per la Karagwe.l regne de Karagwe.

## Referències

* ↑ Peterson Tumwebaze The 'myth' of King Ruganzu, newtimes.co.rw, 26 d'agost de 2016
* ↑ Patrick Duggan, Lisa Peschel Ruzungazu: heroic appeal of king Ruganzu II Ndoli a Performing (for) Survival: Theatre, Crisis, Extremity, p. 40-41
* ↑ Group, Umurage Wacu. «Ibintu 22 byerekeye Umwami Ruganzu II Ndoli» (en anglès britànic). Arxivat de l'original el 2021-02-01. [Consulta: 29 març 2021].

## Bibliografia

* (anglès) Aimable Twagilimana, « Appendix B : Bami (Kings) of Rwanda », in Historical dictionary of Rwanda, Scarecrow Press, Lanham, Md., 2007, p. 181 ISBN 978-0-8108-5313-3
Títols de regnat :
| Precedit per: Ndahiro II Cyamatare | Rei de Ruanda 1510–1543 | Succeït per: Mutara I Nsoro II Semugeshi |